Fuq il-programm Niskata flimkien ma' Angela Agius kienu mistednin Noel u Christopher Vella Galea minn Twopapas Malta. Noel u Christopher tkellmu dwar ir-rispons u l-appoġġ tan-nies li dejjem jirċievu bħala personalitajiet, kemm fuq il-midja soċjali kif ukoll barra fit-triq. Ma' Angela tkellmu wkoll dwar id-deċiżjoni tagħhom wara li żżewwġu li jadottaw lil xi ħadd, kif ukoll il-proċess li għaddew minnu. L-idea fil-bidu kienet ta' Christopher l-iżjed, iżda Noel wara ħafna għarbil u kunsiderazzjonijiet qabel ukoll fuq dan il-pass sabiħ fiż-żwieġ tagħhom. Il-koppja tkellmet ukoll dwar mumenti iebsin waqt l-adozzjoni, speċjalment tat-tieni tifel, Santiago. "Il-proċess ħadilna 9 xhur. It-tieni darba ma kinitx faċli. Ħassejna li bdejna ngħajjew anke mentalment." Madankollu b'determinazzjoni u għaqda waslu fejn xtaqu u aċċettaw lil Santiago f'qalbhom ukoll. Il-proċess tal-adozzjoni qatt mhu faċli għal ebda koppja. Segwi l-intervista dwar minn xiex għaddew Noel u Christopher. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "L-Għadu Donnu Qiegħed Jirtira Mma Jeħtieg Li Nsir Naf Għalfejn Qajjem Rixu." - Felix Jinsab Aħjar Wara Li Daħal L-Isptar "Wara Mort Għat-Tielet Vista u Qaluli Li Ma Kienx Għad Hemm Qalb Tħabbat" - Jessie J Tilfet L-Ewwel Tarbija Bil-Filmat: "Dan Mhu Xejn Inqas Minn Miraklu!" - Instab Ħaj Wara Ftit Sigħat Fil-Friża Tal-Kamra Mortwarja "Għalkemm L-Aħħar Snin Kienu Diffiċli, Irnexxielkom!" – Diane Nikolic B'Awgurju Speċjali